rejauldu/bengali-wikipedia huggingface dataset:
এসাম আব্দুল আজিজ শারাফ (  ; জন্ম: ১৯৫২) একজন মিশরীয় শিক্ষাবিদ, যিনি ২০১১ সালের ৩রা মার্চ থেকে ৭ ডিসেম্বর পর্যন্ত মিশরের প্রধানমন্ত্রী ছিলেন। তিনি ২০০৪ থেকে ২০০৫ সাল পর্যন্ত মিশরে পরিবহন মন্ত্রী হিসেবে দায়িত্ব পালন করেন।   প্রাথমিক জীবন ও শিক্ষা   এসাম শারাফ ১৯৫২ সালে জিজায় জন্মগ্রহণ করেন। ১৯৭৫ সালে কায়রো ইউনিভার্সিটি থেকে সিভিল ইঞ্জিনিয়ারিংয়ে বিএসসি করার পরে শারাফ পারডু ইউনিভার্সিটিতে যান। সেখানে তিনি তার পড়াশোনা চালিয়ে যেতে থাকেন এবং ১৯৮০ সালে এমএসসি ইঞ্জিনিয়ারিং এবং ১৯৮৪ সালে তার পিএইচডি লাভ করেন।     তথ্যসূত্র   বিষয়শ্রেণী:১৯৫২-এ জন্ম বিষয়শ্রেণী:কায়রো বিশ্ববিদ্যালয়ের প্রাক্তন শিক্ষার্থী বিষয়শ্রেণী:জীবিত ব্যক্তি বিষয়শ্রেণী:মিশরীয় মুসলিম বিষয়শ্রেণী:২১শ শতাব্দীর মিশরের প্রধানমন্ত্রী বিষয়শ্রেণী:পারডু ইউনিভার্সিটি কলেজ অফ ইঞ্জিনিয়ারিংয়ের প্রাক্তন শিক্ষার্থী বিষয়শ্রেণী:মিশরীয় প্রকৌশলী বিষয়শ্রেণী:যুক্তরাষ্ট্রে মিশরীয় প্রবাসী বিষয়শ্রেণী:ন্যাশনাল ডেমোক্রেটিক পার্টির (মিশর) রাজনীতিবিদ বিষয়শ্রেণী:২০১১-এর মিশরীয় বিপ্লবের ব্যক্তি বিষয়শ্রেণী:মিশরের প্রধানমন্ত্রী বিষয়শ্রেণী:মিশরের পরিবহন মন্ত্রী বিষয়শ্রেণী:বাদশাহ সৌদ বিশ্ববিদ্যালয়ের শিক্ষক
শঙ্করপুর রেলওয়ে স্টেশন হল ভারতীয় রেলের একটি ভূমিগত রেলওয়ে স্টেশন। এটি হাওড়া–দিল্লি প্রধান রেলপথের আসানসোল–পাটনা বিভাগের অন্তর্গত এবং পূর্ব রেলের দ্বারা পরিচালিত হয়। স্টেশনটি শঙ্করপুর ও শঙ্করপুরের পার্শ্ববর্তী এলাকায় রেল পরিষেবা প্রদান করে। স্টেশনটিতে মোট ২ টি প্ল্যাটফর্ম রয়েছে। এই স্টেশনে প্রতিদিন ১৬ টি ট্রেন যাত্রাবিরতি করে।  ইতিহাস  বৈদ্যুতীকরণ  রেলওয়ে স্টেশন ও রেলপথের বৈদ্যুতীকরণ ১৯৯৬–৯৭ সালে কারা হয়েছিল।  তথ্যসূত্র  বিষয়শ্রেণী:দেওঘর জেলার রেলওয়ে স্টেশন
তানজিমা হাশেম বুয়েটের একজন বাংলাদেশী অধ্যাপক। তিনি উন্নয়নশীল বিশ্বের পাঁচ জন নারী বিজ্ঞানীর একজন। তিনি ২০১৭ সালে এলসেভিয়ার ফাউন্ডেশন অ্যাওয়ার্ডস জিতেছেন। তার গবেষণা মূলত ব্যবহারকারীদের স্থান বেসিক সেবায় ব্যবহারকারির গোপনীয়তা রক্ষার বিষয়ে। ,  তিনি ২০১৪ সালে কম্পিউটারে নারীদের উপর প্রথম কর্মশালার আয়োজনের জন্য সুপরিচিত হোন।   ২০০৪ সালে বুয়েটের কম্পিউটার বিজ্ঞান ও প্রকৌশলে বিষয়ে স্নাতক হন। ২০০৬ সালে তিনি মাস্টার্স ডিগ্রী অর্জন করেন। ২০১১ সালে অস্ট্রেলিয়ার মেলবোর্ন বিশ্ববিদ্যালয় থেকে ডক্টরেট ডিগ্রি গ্রহণ করেন।  তিনি ২০১২ সাল থেকে ২০১৭ সাল পর্যন্ত মেলবোর্নে  একাডেমিক গবেষণা পরিদর্শক হিসাবে কাজ করেছেন।    তথ্যসূত্র    বহিঃসংযোগ    তানজিমা হাশেমের গবেষণা গেট থেকে প্রোফাইল  বিষয়শ্রেণী:জন্মের বছর অনুপস্থিত (জীবিত ব্যক্তি) বিষয়শ্রেণী:জীবিত ব্যক্তি বিষয়শ্রেণী:বাংলাদেশী কম্পিউটার বিজ্ঞানী বিষয়শ্রেণী:বাংলাদেশী নারী শিক্ষায়তনিক ব্যক্তি বিষয়শ্রেণী:বাংলাদেশ প্রকৌশল বিশ্ববিদ্যালয়ের শিক্ষক বিষয়শ্রেণী:মেলবোর্ন বিশ্ববিদ্যালয়ের প্রাক্তন শিক্ষার্থী
দানব বাঘাইড় বা বাঘাইর(), (বৈজ্ঞানিক নাম:Bagarius yarrelli) দক্ষিণ এশিয়ায় প্রাপ্ত একটি বিশালাকারের বাগারিয়াস গণের মাছের প্রজাতি। সম্ভবত এটি দক্ষিণ-পূর্ব এশিয়াতেও পাওয়া যায়, কিন্তু সেটি সম্ভবত আলাদা প্রজাতির সাথে সম্পর্কিত।  বাংলাদেশের ২০১২ সালের বন্যপ্রাণী (সংরক্ষণ ও নিরাপত্তা) আইনের তফসিল ২ অনুযায়ী এ প্রজাতিটি সংরক্ষিত।বাংলাদেশ গেজেট, অতিরিক্ত, জুলাই ১০ ২০১২, গণপ্রজাতন্ত্রী বাংলাদেশ সরকার, পৃষ্ঠা- ১১৮৫১৩  বিবরণ এই মাছের দৈর্ঘ্য ২ মিটার (৬.৭ ফুট) পর্যন্ত হতে পারে এবং ২০০ পাউন্ডের বেশি ওজন হতে পারে। এটা এই গণে সর্ববৃহৎ প্রজাতির হতে পারে।   আরও দেখুন   বাংলাদেশের মাছের তালিকা  বাংলাদেশের স্বাদুপানির মাছের তালিকা  বাংলাদেশের সংরক্ষিত মাছের তালিকা  তথ্যসূত্র  বিষয়শ্রেণী:ভারতের মাছ বিষয়শ্রেণী:বাংলাদেশের মাছ বিষয়শ্রেণী:দক্ষিণ-পূর্ব এশিয়ার মাছ বিষয়শ্রেণী:দক্ষিণ এশিয়ার মাছ বিষয়শ্রেণী:ভারতের স্বাদু পানির মাছ বিষয়শ্রেণী:১৮৩৯-এ বর্ণিত মাছ বিষয়শ্রেণী:শীর্ষ খাদ্যশিকারী প্রাণী
জঁ ইপোলিতএই ফরাসি ব্যক্তিনামটির বাংলা প্রতিবর্ণীকরণে উইকিপিডিয়া:বাংলা ভাষায় ফরাসি শব্দের প্রতিবর্ণীকরণে ব্যাখ্যাকৃত নীতিমালা অনুসরণ করা হয়েছে। (; ৮ জানুয়ারি ১৯০৭ – ২৬ অক্টোবর ১৯৬৮) ছিলেন একজন ফরাসি দার্শনিক যিনি গেয়র্গ ভিলহেল্ম ফ্রিডরিখ হেগেল ও অন্যান্য জার্মান দার্শনিকদের কাজকে রক্ষা ও সমর্থন করেছিলেন এবং ফ্রান্সের যুদ্ধ-পরবর্তী বিশিষ্ট কিছু চিন্তাবিদদের শিক্ষিত করার জন্য পরিচিত ছিলেন।Heckman, John. 2000 (1974). Introduction. In: Hyppolite, Jean. Genesis and Structure of Hegel's Phenomenology of Spirit. Northwestern University Press: Evanston. pp. xv–xli. তাঁর প্রধান রচনাগুলির মধ্যে রয়েছে হেগেলের আত্মার প্রপঞ্চবিদ্যার আদিপুস্তক ও কাঠামো এবং মার্ক্স ও হেগেল পাঠ।Alan D. Schrift (2006),  Twentieth-Century French Philosophy: Key Themes And Thinkers, Blackwell Publishing, p. 138.  তথ্যসূত্র  বিষয়শ্রেণী:১৯০৭-এ জন্ম বিষয়শ্রেণী:১৯৬৮-এ মৃত্যু বিষয়শ্রেণী:দর্শনের ফরাসি ইতিহাসবিদ বিষয়শ্রেণী:২০শ শতাব্দীর ফরাসি দার্শনিক বিষয়শ্রেণী:২০শ শতাব্দীর ফরাসি অনুবাদক বিষয়শ্রেণী:২০শ শতাব্দীর ফরাসি লেখক বিষয়শ্রেণী:স্ট্রসবার্গ বিশ্ববিদ্যালয় অনুষদ বিষয়শ্রেণী:মহাদেশীয় দার্শনিক
ফ্লাফারনাটার হল এক ধরনের স্যান্ডউইচ যা সাদা পাউরুটির উপর পিনাট বাটার ও মার্সমেলো ফ্লাফ লাগিয়ে তৈরী করা হয়। বৈচিত্র্যতার জন্য গমের রুটির প্রতিস্থাপন এবং বিভিন্ন মিস্টি, নোনতা, মসলাদার উপাদান যোগ করা হয়। ফ্লাফারনাটার শব্দটি দ্বারা পিনাট বাটার ও মার্সমেলো ফ্লাফ সহিত তৈরী অন্য খাবার বিশেষত ডেজার্ট জাতীয় মিষ্টান্ন ও বোঝানো হয়।  বিংশ শতাব্দীর প্রথম দিকে এই স্যান্ডউইচটি সর্বপ্রথম তৈরী করা হয় যখন মার্সমেলো ক্রিম নামক এক মিস্টি স্প্রেড (পাউরুটি বা ক্রেকার্সে লাগিয়ে খাওয়া যায় এমন খাদ্য)। ম্যাসাচুসেট্‌স এ আবিষ্কৃত হয়।  প্রথম বিশ্বযুদ্ধ চলাকালীন, বাদামের মাখন ও মার্সমেলো ক্রিমের সহযোগে একটি রান্নাপ্রনালি প্রকাশিত হয়, যা ছিল স্যান্ডউইচের নিকটতম পরিচিত উদাহরণ। "ফ্লাফারনাটার" শব্দটি স্যান্ডউইচ বাজারজাতকরনের কৌশল হিসেবে ১৯৬০ সালে এক বিজ্ঞাপনী সংস্থা দ্বারা প্রচলিত হয়।  এই স্যান্ডউইচটি নিউ ইংল্যান্ড এ অধিক জনপ্রিয় এবং ম্যাসাচুসেটস এর প্রাদেশিক স্যান্ডউইচ হিসেবে প্রস্তাবিত হয়েছে।   প্রণালী এবং বৈচিত্র  এক টুকরো রুটিতে চীনা বাদামের মাখন লাগিয়ে, অন্য আরেক টুকরোতে মার্সমেলো ফ্লাফ লাগিয়ে একত্রিত করে স্যান্ডউইচটি তৈরী করা হয়।Chmelynski, Carol. সাদা রুটির পরিবর্তে গমের রুটি ব্যবহারে, চীনাবাদামের মাখনের পরিবর্তে অথবা সাথে "নাটেলা" নামক হ্যাজেলনাট বাদামের মাখন ব্যবহারে, এবং কলা এর মত মিষ্টি উপাদান সহযোগে অথবা বেকনের মত মসলাদার উপাদান যোগে রন্ধনপ্রণালীতে বৈচিত্র্য আনা হয়। "ফ্লাফারনাট" নিজেও "পিনাট বাটার ও জেলী স্যান্ডউইচ" এর একটি পরিবর্তিত রূপ। যদিও সাধারনত বাচ্চাদের খাবার হিসেবেই প্রচলিত,  বড়দের আকৃষ্ট করার জন্য  ফ্লাফারনাটের রেসিপি বড়দের স্বাদোপযোগী করে তোলা হয়। যেমন, নিউ ইয়র্কের এক খাদ্য সরবরাহক  মচমচে আইসক্রিম কোনের মধ্যে এক চামচ পিনাট বাটার ও উপরে এক চামচ ঝলসানো মার্সমেলো ফ্লাফ দিয়ে এক ধরনের ফ্লাফারনাটর এপেটাইজার পরিবেশন করে।  ফ্লাফারনাটার শব্দটি পিনাট বাটার ও মার্স-মেলো ফ্লাফ যুক্ত অন্য খাবারকেও বোঝায়, ফ্লাফারনাটার কুকিজ, এবং কাপকেকও এর অন্তর্ভুক্ত। ডার্কি-মোয়ার নামক কোম্পানি যেটি জনপ্রিয় মার্স-মেলো ফ্লাফ তৈরী করে, একটি রান্নার বই প্রকাশ করেছে যেখানে ফ্লাফফারনাট সংবলিত বিভিন্ন রন্ধন প্রণালী আছে যেমন ফ্লাফারনাট বার, ফ্রস্টিং, পাই এবং শেক ইত্যাদি।  ২০০৬ সালে, ব্রিঘাম'স আইস্ক্রিম এবং ডার্কি-মোয়ার, ফ্লাফারনাট ফ্লেভারের আইস্ক্রিম চালু করে, যেটি ভেনিলা আইসক্রিম ও পিনাটবাটার যোগে তৈরী হয়। ফ্লাফারনাটার নামে বোয়ার বাদার্স কোম্পানির একটি লজেন্স ও ১৯৬৯ সালের শুরুর দিকে  প্রচলিত ছিল। অক্টোবর মাসের ৮ তারিখ জাতীয় ফ্লাফারনাট দিবস পালিত হয়।   তথ্যসূত্র   বহিঃসংযোগ   Union Square Fluff Festival Website   "Behind the Marshmallow Curtain: A Look Inside Lynn’s Marshmallow Fluff Factory" - Boston Magazine, September 2014  বিষয়শ্রেণী:মার্কিন স্যান্ডউইচ বিষয়শ্রেণী:মিষ্টান্ন মার্কার নাম
কাবুল পতন বলতে ২০২১ সালের ১৫ আগস্ট আফগানিস্তানের রাজধানী কাবুল বর্তমান ক্ষমতাসীন তালেবান সরকার কর্তৃক দখল করাকে বোঝানো হয়। আমেরিকার সাথে তালেবান নেতৃবৃন্দের শান্তিচুক্তি হওয়ার পর আগস্টে তালেবান গোটা দেশে ব্যাপক হামলা শুরু করে। ফলে তৎকালীন আফগান সেনাবাহিনীর অধিকাংশ সদস্য আত্মসমর্পণ করতে শুরু করে। দেশের অধিকাংশ বড় বড় শহর দখলে নেওয়ার পর তালেবান স্পেশাল ফোর্স ১৫ আগস্ট কাবুল দখলের উদ্দেশ্যে রওনা হয়। তবে তালেবান কাবুলে রক্তপাত চায় না বলে শান্তিপূর্ণভাবে ক্ষমতা হস্তান্তরের আহ্বান জানায়। ফলে সম্পূর্ণ বিনা রক্তপাতে পরিপূর্ণ শান্তিপূর্ণভাবে কাবুলকে তালেবান বিদ্রোহীদের হাতে সমর্পণ করা হয়।    পটভূমি  ২০০১ সালে আমেরিকা আফগানিস্তান আক্রমণ করে তৎকালীন ক্ষমতাসীন তালেবান সরকারকে উৎখাত করে নিজের মিত্র সরকারকে ক্ষমতায় বসায়। ফলে তালেবান যোদ্ধারা শহর ছেড়ে গ্রাম ও পাহাড়ে আত্মগোপনে চলে যায়। ২০০৫ সালে তালেবান যোদ্ধারা পুনরায় সংগঠিত হতে থাকে এবং আমেরিকান বাহিনী ও তাদের মিত্র তৎকালীন আফগান বাহিনীর ওপর আক্রমণ করে দেয়। এভাবে ২০১৪ সালে হামলা আরো বৃদ্ধি পায়। ফলে একপ্রকার নিরুপায় হয়ে ২০২১ সালে তৎকালীন মার্কিন প্রেসিডেন্ট ডোনাল্ড ট্রাম্প তালেবান নেতাদের সাথে কাতারের রাজধানী দোহায় শান্তিচুক্তি করোন। শান্তিচুক্তির ফলে বেশিরভাগ মার্কিন সেনা প্রত্যাহারের সাথে সাথে তালেবান এবং সহযোগী গোষ্ঠীগুলি ২০২১ সালের ১লা মেতে ব্যাপক আক্রমণ শুরু করে। দেশজুড়ে আফগান সেনাবাহিনী দ্রুততার সাথে পরাজিত হতে থাকে এবং আগস্টের মাঝামাঝি পর্যন্ত মাত্র দুটি ইউনিট চালু থাকে: ২০১ নং দল এবং ১১তম বিভাগ। উভয়টিই কাবুলে অবস্থিত। তালেবান বাহিনী মিহতারলাম, শরণ, গার্দেজ, আসাদাবাদ এবং অন্যান্য শহর এবং পূর্বের জেলাগুলি দখল করার পর রাজধানী শহরটি ঘেরাও করে এবং ১৫ আগস্ট তাদের সামনে কাবুল পদানত হয়।    ফলাফল  কাবুল পতনের ফলে তৎকালীন আফগানিস্তান সরকারের পতন ঘটে। তাদের বড় বড় নেতা বিভিন্ন দেশে পালিয়ে যায়। তৎকালীন প্রেসিডেন্ট আশরাফ গণিও রাতের আধাঁরে দেশ ত্যাগ করেন। তালেবান কেন্দ্রীয় ক্ষমতা দখল করে নতুন সরকার গঠন করে।    তথ্যসূত্র   বিষয়শ্রেণী:২০২১-এর সশস্ত্র সংঘাত বিষয়শ্রেণী:আফগানিস্তানের দ্বন্দ্ব (১৯৭৮–বর্তমান) বিষয়শ্রেণী:২০২১-এ আফগানিস্তান বিষয়শ্রেণী:তালেবান হামলা
অ্যামেলি কোবের (জন্ম ১৬ই নভেম্বর ১৯৮৭, বাত আইব্লিং) হলেন একজন জার্মান ফেডারেল পুলিশ আধিকারিক এবং স্নোবোর্ডিংয়ে অলিম্পিক পদক বিজয়ী।   জীবনী  অ্যামেলি ১৯৮৭ সালের ১৬ই নভেম্বর, জার্মানির বাভারিয়ার বাত আইব্লিংয়ে জন্মগ্রহণ করেন। তিনি বারো বছর বয়স পর্যন্ত স্কিইং করেছিলেন, এরপরে তিনি স্নোবোর্ডিংয়ে চলে যান। ২০০৫ সালে সুইজারল্যান্ডের জারম্যাটে স্নোবোর্ডিংয়ের জুনিয়র ওয়ার্ল্ড চ্যাম্পিয়নশিপে তিনি রৌপ্য পদক জিতেছিলেন। বিশ্বকাপে তিনি পঞ্চম স্থানে ছিলেন।  তিনি ইতালির তুরিনে ২০০৬ সালের শীতকালীন অলিম্পিকে সমান্তরাল জায়ান্ট স্ল্যালম প্রতিযোগিতায় সর্বকনিষ্ঠ প্রতিযোগী ছিলেন। কোয়ার্টার ফাইনালের সময় তিনি পড়ে গিয়েছিলেন, তা সত্ত্বেও তিনি নিজের প্রতিযোগীকে ধরে নেন। এরপর তিনি সেমিফাইনাল শেষ করে ফাইনাল রাউন্ডে চলে যান এবং শেষ পর্যন্ত রৌপ্য পদক জেতেন।  ২০০৭ সালে সুইজারল্যান্ডের অরোসাতে এফআইএস স্নোবোর্ডিং বিশ্বকাপ চ্যাম্পিয়নশিপে তিনি প্যারালাল জায়ান্ট স্ল্যালম প্রতিযোগিতায় রৌপ্য জিতেছেন।  তিনি জার্মানির সুডেলফেল্ডে ২০০৯ - ১০ এফআইএস স্নোবোর্ডিং বিশ্বকাপের সমান্তরাল জায়ান্ট স্ল্যালম প্রতিযোগিতা জিতেছেন।  কুইবেকের স্টোনহ্যামে ২০১৩ এফআইএস স্নোবোর্ডিং বিশ্ব চ্যাম্পিয়নশিপে তিনি সমান্তরাল জায়ান্ট স্ল্যালম এবং জায়ান্ট স্ল্যালম দুটিতেই ব্রোঞ্জ জিতেছিলেন।  ব্যক্তিগত জীবন  ২০১০ সালের শীতকালীন অলিম্পিকে স্নোবোর্ড প্রতিযোগিতার অর্ধ ফাইনালের (হাফ ফাইনাল) পরে একটি সাক্ষাৎকারে কোবের বলেছেন যে তিনি সন্তানসম্ভবা, তিনি বলেন: "এটা সত্যি যে এই মরসুমে আমি একটির বেশি রেসে প্রতিযোগিতা করব না কারণ আমি একজন মা।" তাঁর সন্তানের নাম লরেঞ্জ কোবের।   তথ্যসূত্র    বহিঃসংযোগ          বিষয়শ্রেণী:২০১৪ শীতকালীন অলিম্পিকের পদক বিজয়ী বিষয়শ্রেণী:২০০৬ শীতকালীন অলিম্পিকের পদক বিজয়ী বিষয়শ্রেণী:অলিম্পিক রৌপ্যপদক বিজয়ী জার্মান বিষয়শ্রেণী:জীবিত ব্যক্তি বিষয়শ্রেণী:১৯৮৭-এ জন্ম বিষয়শ্রেণী:অলিম্পিক ব্রোঞ্জপদক বিজয়ী জার্মান
আমর ইবনে দিনার ( ,  ) সপ্তম শতাব্দীর একজন মুসলিম আইনজ্ঞ এবং তাবেয়ীর হাদিস প্রণেতা ছিলেন। তিনি মক্কার মুফতি হিসেবে দায়িত্ব পালন করেছিলেন।   জীবনী  আমর ইবনে দীনারের সঠিক জন্ম তারিখ অজানা। তবে ইসলামি জীবনী গ্রন্থে অনুমান করা হয়, তিনি   খ্রিস্টাব্দে জন্মগ্রহণ করেন। তিনি বনু মাযিজ অথবা বনু জুমার মাওলা ছিলেন। তার শৈশবকালে তিনি সম্ভবত মক্কা এবং তায়েফে ইবনে আব্বাসের ছাত্রদের পড়ার মজলিসে যোগদান করেছিলেন। পরে তিনি আতা ইবনে আবি রাবাহ এবং তাউস ইবনে কায়সানের অধীনে পড়াশোনা করেন। তিনি সুধী সমাজে ইতিবাচকভাবে বিবেচিত হতেন। এমনকি তাওস তাঁর ছেলেকে আমরের কাছে পড়তে উৎসাহ দিয়েছিলেন।   অষ্টম শতাব্দীর শুরুতে তিনি একজন পণ্ডিত হিসেবে খ্যাতি অর্জন করেন এবং আতার মৃত্যুর পর উমাইয়ারা তাকে মক্কার মুফতির  পদের প্রস্তাব দেয়। তিনি প্রথমে প্রত্যাখ্যান করেছিলেন। কিন্তু পরে আতার উত্তরসূরী কায়েস ইবনে সা'দের মৃত্যুর পর দ্বিতীয়বার পদটি প্রস্তাব পেয়ে তিনি তা গ্রহণ করেন।Motzki, Harald (2002). The Origins of Islamic Jurisprudence: Meccan Fiqh Before the Classical Schools. Brill. pp. 262–268. ISBN 9789004121317. আমরের সবচেয়ে বিখ্যাত ছাত্র ছিলেন সুফিয়ান ইবনে উয়াইনা। তার মাধ্যমেই আমরের জীবনী সম্পর্কে অনেক তথ্য পাওয়া যায়।   জীবনীমূলক রচনাগুলি থেকে বোঝা যায় যে তিনি এক অদ্ভুত ব্যক্তিত্বের অধিকারী ছিলেন। তিনি আপাতদৃষ্টিতে ইচ্ছামত প্রশ্নকারীদের উত্তর দিতে অস্বীকৃতি জানাতেন। মসজিদে যাওয়া-আসার সময় ছাত্রদের তাকে বহন করে নিয়ে যেতে বলতেন। কোনো বিষয়ে অসন্তোষ প্রকাশ করতে তিনি কাঁদতেন কিংবা অন্ধের মতো অভিনয় করতেন। তিনি চাইতেন না তার ছাত্ররা তার মতামত লিখে রাখুক, কারণ তার মতামত বদলাতে পারে।   একইভাবে, তিনি তাঁর বর্ণিত হাদিসগুলোও লেখার ব্যাপারে অনুৎসাহিত করতেন। যদিও ইবনে উয়াইনাহ সহ অনেকেই তাঁর কাছ থেকে লিখিতভাবে হাদিস বর্ণনা করেছিলেন।   আমর প্রায় ১২৬ হিজরি (৭৪৩/৭৪৪ খ্রিস্টাব্দ) মারা যান। তার পরে তার সমসাময়িক ইবনে আবি নাজিহ মুফতির দায়িত্ব পান।   তথ্যসূত্র   বিষয়শ্রেণী:৭৪৪-এ মৃত্যু বিষয়শ্রেণী:৬৬৬-এ জন্ম বিষয়শ্রেণী:হাদিস বর্ণনাকারী তাবেয়ী বিষয়শ্রেণী:তাবেয়ী বিষয়শ্রেণী:৭ম শতাব্দীর ইসলামের মুসলিম পণ্ডিত
করিন্থিয়ান্স পাউলিস্তা স্পোর্ট ক্লাব (; ; ব্রাজিলের অত্যন্ত জনপ্রিয় ফুটবল ক্লাব। সচরাচর এটি তিমাও () বা (), করিঙ্গাও () কিংবা করিন্থিয়ান্স নামেই বিশ্বব্যাপী পরিচিত। দলটি ২০১২ সালের ফিফা ক্লাব বিশ্বকাপ জয় করে। সাও পাউলোভিত্তিক বহুক্রীড়ায় অংশগ্রহণকারী দলটি রাজ্য বিভাগে ক্যাম্পিওনাতো পাউলিস্তা এবং ব্রাজিলের শীর্ষ জাতীয় লীগ ক্যাম্পিওনাতো ব্রাজিলিইরোতে নিয়মিতভাবে অংশগ্রহণ করে। করিন্থিয়ান্স শীর্ষস্থানীয় ব্রাজিলের ফুটবল ক্লাবের সমন্বয়ে গড়া ক্লাব দোস ১৩-এর প্রতিষ্ঠাকালীন সদস্য।   ইতিহাস  ১৯১০ সালে প্রতিষ্ঠিত এ ক্লাবটি বেশ কয়েকবার তাদের ডাক নাম পরিবর্তন করেছে। তন্মধ্যে - তিমাও (অর্থ - বড় দল) নামটি সবিশেষ উল্লেখযোগ্য যা ব্রাজিলে তাদের জনপ্রিয়তার নিদর্শন বহন করে আসছে। ২০০৪ থেকে ২০০৭ সালের মধ্যে গবেষণা প্রতিষ্ঠান আইবোপ, ডাটা ফোহা এবং সিএনটি/সেন্সাস নামীয় তিনটি পৃথক জনমত জরীপ কার্য পরিচালনা করে। ফলাফলে দেখা গেছে যে, ১৩.২% থেকে ১৪% ব্রাজিলীয় জনগোষ্ঠী করিন্থিয়ান্সকে পছন্দ করে। জনসংখ্যার আকারে তা আনুমানিক ২৪ থেকে ২৬ মিলিয়ন সমর্থক এ দলের পক্ষে গেছে। গ্যাভিওজ ডা ফায়েল, ক্যামিসা ১২, কোরিঙ্গাও চপ, প্যাভিলহাও ৯ এবং এস্তোপিম ডা ফায়েল নামে অনেকগুলো করিন্থিয়ান্স সমর্থকগোষ্ঠী গড়ে উঠেছে।  করিন্থিয়ান্স ক্লাবটি এ মুহুর্তে ব্রাজিলের সর্বাপেক্ষা ধনী দল হিসেবে স্বীকৃত। ২০১১ সালে তাদের বার্ষিক আয় R$২৯৩ মিলিয়ন ব্রাজিলীয় রিয়াল (€১১৮ মিলিয়ন ইউরো / $১৪৫ মিলিয়ন ডলার)।"Corinthians retain place as Brazil’s financial powerhouse" .SoccerEx. Retrieved 17 July 2012. দেশের সর্বাপেক্ষা দামী ক্লাব হিসেবে ২০১২ সালে আয় করেছিল R$১.০০৫ বিলিয়ন ব্রাজিলীয় রিয়াল (€৪০৪ মিলিয়ন ইউরো / $৪৯৬ মিলিয়ন ডলার)।  তিমাও'রা তাদের নিজ খেলাগুলো প্যাকেইম্বুতে খেলে থাকে। এ মাঠে সর্বোচ্চ ৪০,১৯৯ জন দর্শকের অংশগ্রহণের রেকর্ড ধারণ করা হয়েছে। ২০১৩ সালে নিজস্ব মাঠ এরিনা করিন্থিয়াসে খেলবে। এতে দর্শক সংখ্যার ধারণ ক্ষমতা থাকবে ৪৮,০০০।  সাদা শার্ট, কালো প্যান্ট এবং সাদা মোজা সহযোগে ১৯২০ সাল থেকে মাঠে নামছে। নাইকি তাদের পোশাক প্রস্তুতকারক প্রতিষ্ঠান।   সাফল্যগাঁথা  প্রাদেশিক চ্যাম্পিয়নশীপে তারা রেকর্ডসংখ্যক ২৬বার জয়ী হয়। ক্যাম্পিওনাতো ব্রাসিলেইরো সিরি এ প্রতিযোগিতায় ৫বার বিজয়ী হয়েছিল। তন্মধ্যে ১৯৯৮/৯৯ মৌসুমে ডাবল এবং কোপা দো ব্রাসিল ৩বার জয় করে। বর্তমানে করিন্থিয়ান্স ২০১২ সালের কোপা লিবারতাদোরেজ এবং ফিফা ক্লাব বিশ্বকাপ জয় করে। দলটি ২০০০ সালে নিজ মাঠে অনুষ্ঠিত ফিফা ক্লাব বিশ্বকাপের উদ্বোধনী প্রতিযোগিতায় চ্যাম্পিয়ন হয়েছিল।  এছাড়াও, দলটি ২০০০ সালের কোপা লিবারতাদোরেজের সেমি-ফাইনাল, ২০০৫ সালে কোপা সুদামেরিকানার কোয়ার্টার ফাইনাল এবং ১৯৯৪ সালে কোপা কনমেবলের সেমি-ফাইনাল পর্বে উঠেছিল।   তথ্যসূত্র    বহিঃসংযোগ     , ,   Acervo SCCP – all matches and history of Corinthians  Committee for Preservation of Corinthians' Memories   FIFA Home Page   Book – Top 10 Idols    বিষয়শ্রেণী:ব্রাজিলের ফুটবল ক্লাব বিষয়শ্রেণী:ফিফা ক্লাব বিশ্বকাপ বিজয়ী ক্লাব বিষয়শ্রেণী:১৯১০-এ প্রতিষ্ঠিত ফুটবল ক্লাব বিষয়শ্রেণী:১৯১০-এ ব্রাজিলে প্রতিষ্ঠিত
বাপুজি কলেজ হল একটি স্নাতক  এবং উচ্চ মাধ্যমিক কলেজ। কলেজটি ১৯৭০ সালে আসামের বারপেটা জেলার সার্থেবাড়িতে প্রতিষ্ঠিত হয়। কলেজটি গৌহাটি বিশ্ববিদ্যালয়ের অধিভুক্ত।  [১] স্বীকৃতি ২০১৬ সালে কলেজটিকে জাতীয় মূল্যায়ন ও স্বীকৃতি কাউন্সিল কর্তৃক "বি" গ্রেড প্রদান করা হয়। কলেজটি বিশ্ববিদ্যালয় মঞ্জুরি কমিশন (ভারত) দ্বারা স্বীকৃত।  তথ্যসূত্র  বিষয়শ্রেণী:গুয়াহাটি বিশ্ববিদ্যালয়ের অধিভুক্ত কলেজ বিষয়শ্রেণী:আসামের বিশ্ববিদ্যালয় ও কলেজ বিষয়শ্রেণী:বড়পেটা জেলা বিষয়শ্রেণী:১৯৭০-এ প্রতিষ্ঠিত শিক্ষাপ্রতিষ্ঠান বিষয়শ্রেণী:'প্রজাতি' মাইক্রোবিন্যাসের সাথে নিবন্ধসমূহ
মীরগঞ্জ বা মীরগুঞ্জ উত্তর প্রদেশের এলাহাবাদের একটি নিষিদ্ধ পল্লি ছিল।  স্থানীয় যৌনকর্মী ছাড়াও ভারতের পশ্চিমবঙ্গ, বিহার, ঝাড়খণ্ড, মধ্যপ্রদেশ এবং পার্শ্ববর্তী দেশ নেপাল ও বাংলাদেশ থেকেও অনেককে এখানে পাচার করা হয়েছিল।   এই এলাকায় যৌন পাচারে, গুন্ডারা জড়িত  এবং সহিংসতার জন্য পরিচিত ছিল।   ২০১৬ সালে, সমাজকর্মী সুনীল চৌধাটি এলাহাবাদ হাইকোর্টে একটি পিটিশন দাখিল করেন যাতে নিষিদ্ধ পল্লি বন্ধ করা হয় এবং বাণিজ্যটি শহরের উপকণ্ঠে চলে যায়।  রাজ্য সরকার বিরোধিতা করলেও আদালত পিটিশনের পক্ষে রায় দিয়েছিল।  তবে কিছু যৌনকর্মী আগের এলাকায় ফিরে আসে।    আরো দেখুন    ভারতে পতিতাবৃত্তি  এশিয়ায় পতিতাবৃত্তি  কলকাতায় পতিতাবৃত্তি  মুম্বাইয়ে পতিতাবৃত্তি  অল বেঙ্গল উইমেনস ইউনিয়ন  দরবার মহিলা সমন্বয় কমিটি  সোনাগাছি  পুরুষ পতিতাবৃত্তি   তথ্যসূত্র   বিষয়শ্রেণী:ভারতের নিষিদ্ধ পল্লি বিষয়শ্রেণী:ভারতে পতিতাবৃত্তি
হলিধানী ইউনিয়ন বাংলাদেশের খুলনা বিভাগের ঝিনাইদহ জেলায় অবস্থিত ঝিনাইদহ সদর উপজেলার অন্তর্গত একটি ইউনিয়ন পরিষদ। এটি ৫২.৫৫ কিমি২ (২০.২৯ বর্গমাইল) এলাকা জুড়ে অবস্থিত এবং ২০০১ সালের আদমশুমারীর হিসাব অনুযায়ী এখানকার জনসংখ্যা ছিল প্রায়  ১০,০৫৩ জন। ইউনিয়নটিতে মোট গ্রামের সংখ্যা ১৪টি ও মৌজার সংখ্যা ১২টি।  ভৌগোলিক অবস্থান ভৌগোলিক অবস্থান অনুযায়ী ইউনিয়নটির উত্তরে: হরিনাকুন্ডু উপজেলা, দক্ষিণে: গান্না ইউনিয়ন, পূর্বে: কুমড়াবাড়ীয়া ইউনিয়ন, পশ্চিমে : সাগান্না ইউনিয়ন অবস্থিত।  গ্রামসমূহ  কোলা ঢাকাপাড়া  শালিয়া  হলিধানী  প্রতবপুর  হলিধানী শেখপাড়া  কোলা   কাশিপুর  নাটাবাড়ীয়া  বেড়াদী  রাজনগর  গাগান্না  রামচন্দ্রপুর  সোনারদাইড়  বাশেরদাইড়  রতনপুর  তথ্যসূত্র  বিষয়শ্রেণী:ঝিনাইদহ সদর উপজেলার ইউনিয়ন
.quotebox { 	background-color: #F9F9F9; 	border: 1px solid #aaa; 	box-sizing: border-box; 	padding: 10px; 	font-size: 88%; 	max-width: 100%; } .quotebox.floatleft { 	margin: .5em 1.4em .8em 0; } .quotebox.floatright { 	margin: .5em 0 .8em 1.4em; } .quotebox.centered { 	overflow: hidden; 	position: relative; 	margin: .5em auto .8em auto; } .quotebox.floatleft span, .quotebox.floatright span { 	font-style: inherit;	 } .quotebox > blockquote { 	margin: 0; 	padding: 0; 	 	/* Styling from Minerva */ 	border-left: 0; 	font-family: inherit; 	font-size: inherit; } .quotebox-title { 	text-align: center;      font-size: 110%;     font-weight: bold;  } .quotebox-quote > :first-child { 	margin-top: 0; } .quotebox-quote:last-child > :last-child { 	margin-bottom: 0; } .quotebox-quote.quoted:before {     font-family:'Times New Roman',serif;     font-weight:bold;     font-size: large;     color: gray;     content: ' “ ';     vertical-align: -45%; 	line-height: 0; } .quotebox-quote.quoted:after {     font-family:'Times New Roman',serif;     font-weight:bold;     font-size: large;     color: gray; 	content: ' ” '; 	line-height: 0; } .quotebox .left-aligned { 	text-align: left; } .quotebox .right-aligned { 	text-align: right; } .quotebox .center-aligned { 	text-align: center; } .quotebox .quote-title, .quotebox .quotebox-quote { 	display: block; } .quotebox cite { 	display:block; 	font-style:normal; }  @media screen and (max-width:640px) { 	.quotebox { 		/*override inline styles */ 		width: 100% !important; 		margin: 0 0 .8em !important; 		float: none !important; 	} }
যতীন্দ্রনাথ রায় একজন ভারতীয় রাজনীতিবিদ ছিলেন। তিনি ১৯৯১ সাল থেকে ২০০৬ সাল পর্যন্ত রাজগঞ্জ বিধানসভা কেন্দ্রের বিধায়ক হিসেবে দায়িত্ব পালন করেছিলেন। তিনি ২০১৯ সালের ২৩ এপ্রিল ৮৪ বছর বয়সে মৃত্যুবরণ করেন।  তথ্যসূত্র  বিষয়শ্রেণী:২০১৯-এ মৃত্যু বিষয়শ্রেণী:পশ্চিমবঙ্গের রাজনীতিবিদ বিষয়শ্রেণী:পশ্চিমবঙ্গের ভারতের কমিউনিস্ট পার্টি (মার্ক্সবাদী) এর রাজনীতিবিদ বিষয়শ্রেণী:১৯৩০-এর দশকে জন্ম বিষয়শ্রেণী:পশ্চিমবঙ্গ বিধানসভার সদস্য ১৯৯১-১৯৯৬ বিষয়শ্রেণী:পশ্চিমবঙ্গ বিধানসভার সদস্য ১৯৯৬-২০০১ বিষয়শ্রেণী:পশ্চিমবঙ্গ বিধানসভার সদস্য ২০০১-২০০৬ বিষয়শ্রেণী:ভারতের কমিউনিস্ট পার্টি (মার্ক্সবাদী) এর রাজনীতিবিদ
নিখিল সেনগুপ্ত (১৬ এপ্রিল ১৯৩১ – ২৫ ফেব্রুয়ারি ২০১৯) ছিলেন বাংলাদেশের একজন প্রতিথযশা নাট্যকার ও সংস্কৃতিকর্মী। এছাড়াও তিনি একজন অভিনয় শিল্পী, আবৃতিশিল্পী, ভাষা সৈনিক, মুক্তিযোদ্ধা এবং রাজনীতিবিদ হিসেবে পরিচিত ছিলেন। আবৃতিতে অবদানের জন্য ২০১৫ সালে শিল্পকলা পদক এবং নাটকে বিশেষ অবদানের জন্য তিনি ২০১৮ সালে বাংলাদেশের দ্বিতীয় সর্বোচ্চ বেসামরিক পুরস্কার একুশে পদক লাভ করেন।  প্রারম্ভিক জীবন নিখিল সেনগুপ্ত ১৯৩১ সালের ১৬ এপ্রিল বরিশালের কলশ গ্রামে জন্মগ্রহণ করেন। পুরো নাম নিখিল সেনগুপ্ত হলেও তিনি নিখিল সেন এবং নিখিল দা নামেই পরিচিত। তার পিতার নাম যতীশ চন্দ্র সেনগুপ্ত ও মাতার নাম সরোজিনী সেনগুপ্ত। এই দম্পতির দশ সন্তানের মধ্যে নিখিল চতুর্থ। তিনি মাধ্যমিক পাশ করে উচ্চ শিক্ষার জন্য কলকাতা সিটি কলেজে ভর্তি হন এবং কলকাতা থেকে স্নাতক ডিগ্রী অর্জন করে পুনরায় বরিশালে ফিরে আসেন।  কর্মজীবন ১৯৪১ সাল থেকে নিখিল বরিশালের সাংস্কৃতিক কার্যক্রম বিশেষ করে থিয়েটার ও আবৃত্তিতে জরিত ছিলেন। তিনি ১৯৫১ সালে প্রতিষ্ঠিত বরিশাল শিল্পী সংসদের একজন প্রতিষ্ঠাতা সদস্য। ১৯৫২ সালে বরিশাল থিয়েটার নামে একটি সাংস্কৃতিক দল গঠন করেন। নিখিল সিরাজের স্বপ্ন নাটকে সিরাজ চরিত্রে অভিনয় করার মধ্য দিয়ে নাট্যজীবন শুরু করেন নিখিল সেন। পরবর্তীতে অসংখ্য নাটকে অভিনয় করেন।  ২০০৫ সাল পর্যন্ত তিনি ২৮টি মঞ্চ নাটকে দিকনির্দেশনা প্রদান করেন। এর মধ্যে উল্লেখযোগ্য হল, মনোজ মিত্রের সাজানো বাগান, মমতাজউদ্দীন আহমেদের নীলদর্পণ এবং মামুনুর রশীদের ওরা কদম আলী।  রাজনীতি ও বাংলাদেশের স্বাধীনতা যুদ্ধ নিখিল সেন কমিউনিস্ট আন্দোলনের সাথে যুক্ত ছিলেন। ১৯৫২ সালে ভাষা আন্দোলনে যোগদান করেন এবং পাকিস্তানি শাসনামলে কমিউনিস্ট পার্টির সদস্য হিসেবে দীর্ঘদিন আত্মগোপনে ছিলেন। ১৯৭১ সালে বাংলাদেশের স্বাধীনতা যুদ্ধ শুরু হলে তিনি যুদ্ধে যোগদান করেন।   পুরস্কার ও সম্মাননা   জেলা শিল্পকলা একাডেমি সম্মাননা (১৯৯৬)  বাংলাদেশ গ্রুপ থিয়েটার ফেডারেশন সম্মাননা (১৯৯৯)  শহীদ মুনীর চৌধুরী পুরস্কার (২০০৫)  শিল্পকলা পদক (২০১৫)  শিল্পকলায় একুশে পদক (২০১৮)  ব্যক্তিগত জীবন ও মৃত্যু নিখিল সেনগুপ্ত ব্যক্তিগত জীবনে ১ ছেলে ও ২ কন্যার জনক। ২০১৯ সালের ২৫ ফেব্রুয়ারি বার্ধক্য জনিত কারণে শের-ই-বাংলা মেডিকেল কলেজ হাসপাতালে চিকিৎসাধীন অবস্থায় স্থানীয় সময় দুপুর ১টায় ৮৭ বছর বয়সে মৃত্যুবরণ করেন।  তথ্যসূত্র  বিষয়শ্রেণী:১৯৩১-এ জন্ম বিষয়শ্রেণী:২০১৯-এ মৃত্যু বিষয়শ্রেণী:২০শ শতাব্দীর বাংলাদেশী অভিনেতা বিষয়শ্রেণী:২১শ শতাব্দীর বাংলাদেশী অভিনেতা বিষয়শ্রেণী:বাংলাদেশী নাট্যকার বিষয়শ্রেণী:বাংলাদেশী মঞ্চ অভিনেতা বিষয়শ্রেণী:বাংলাদেশী হিন্দু বিষয়শ্রেণী:শিল্পকলায় একুশে পদক বিজয়ী বিষয়শ্রেণী:বরিশাল সদর উপজেলার ব্যক্তি বিষয়শ্রেণী:বাংলাদেশী পুরুষ লেখক বিষয়শ্রেণী:২০শ শতাব্দীর বাংলাদেশী লেখক বিষয়শ্রেণী:বাংলাদেশী থিয়েটার পরিচালক বিষয়শ্রেণী:একুশে পদক বিজয়ী বিষয়শ্রেণী:বাংলা একাডেমি সাহিত্য পুরস্কার বিজয়ী বিষয়শ্রেণী:বরিশাল জেলার লেখক